Lolland-Falsters Stifts-Tidende, 1845-05-31
Jndenlandske Efterretninger. Maifesten i Egebæksvang afholdtes i Onsdags under den helsingørske Stænderdeputerede, Skibsclarerer Kirks, Præsidium, og bivaanedes vel i det Hele af 8 til 9000 Personer af begge Kjøn, hvoriblandt ogsaa endeel Svenske. Under Middagsmaaltidet i Pavillonen udbragtes følgende Skaaler: for Danmark ved Pastor St. St. Blicher, for den 28de Mai ved Magister Monrad, der udviklede, hvorledes Omstændighederne førte det med sig, at Folket maatte sove, og dertil sluttede det Ønske, at naar Folket ret snart vaagnede, dette da maatte skee paa en saadan Maade, at vi havde gjort et Tilbageskridt af 11 Dage, saa at sige fra ny til gammel Stiil, hvorved den 28de Mai vilde blive til en 17de Mai, for Kong Christian den Ottende ved Garvermester Rohde; for Kronprindsen ved Cand. theol. Lassen til Sinds hvile, for vore svenske Gienboer ved Kjøbmand Nathanson, for den 17de Mai ved Advocat Lehmann, for Skandinavien ved Cand. Ploug, for politisk Udholdenhed ved Kjøbmand Thune; for Bondestanden og dens stigende Oplysning ved Kammerraad Rasmussen. for den studerende Ungdom ved Kammerraad Drewsen; Tak for Skaalen for Skandinavien ved Dr. Sturzenbecher, for Journalisterne ved Proprietair Kall, for Kong Christian den Ottende ved Candidat M. Goldschmidt, for vore Medborgerinder ved Kammerraad Drewsen; for Præsidenten ved Cand. Ploug, for Keiseren af Marocco ved Student Petersen. En ret piqvant Episode under Maaltidet indtraadte, da den 10-aarige Dreng John Hafstrøm med megen Utvungenhed reciterede Andersens Digt: "Jeg er en Skandinav osv. Efter Festmaaltidet, der talte et Par hundrede Couverts baade for Mænd og Qvinder og desuden binaanedes af en stor Mængde Tilhørere paa de i den store Salon indrettede Gallerier, begav man sig til Haabets Steen. Her skildrede først Cand. theol. Lassen for flere Tusinde Tilhørere Communallivets Vigtighed for en constitutionel Forfatnings Jndførelse. "Da Stænderinstitutionen bebudedes, yttrede Taleren blandt Andet, jublede man, da var en Forhaabning opfyldt, men man lærte snart, at dermed var man ikke langt fremme, og nu reiste sig det nye Haab, at man gjennem Jnstitutionen som Gjennemgangsled skulde opnaae en meere fri og tidssvarende Forfatning. Dette Haab var Gjenstanden for denne Dags Fest, og det var det med Rette, thi det var gyldigt og sikkert, da det havde sin Rod i Tiden. Tidsaandens Fordringer kunde Jngen afvise; derimod kunde de vel koste Kamp inden de sattes igjennem, men dette troede han dog ikke vilde være at befrygte, naar man saae hen til Kongens Personlighed, naar man tænkte sig hans Adfærd i Broder riget og hans kongelige Ord. Ja han havde ogsaa viist i Gierning, at han vilde gaae frem med Tiden, idet han havde indført Communalforfatninger saavel for Kjøbenhavn som for Landet, og en constitutionel Forfatning, der ikke er grundet paa et pelordnet Communalvæsen, var kun liig en Bygning paa Stiver." - Pastor St. St. Blicher foredrog derpaa en humoristisk Lignelse om en Mand der i sin Ungdom havde været munter, og aarvaagen, ved den mindste Larm strax paa Benene og i Bevægelse og imellem endog gjort nogle dygtige Bukkespring, men senere, da han blev gammel, forfalden til Søvnagtighed og ladet sin Forvalter og sine Tjenestefolk skalte og valte som de vilde, hvorved hans Eiendomme for største Delen vare gaaede tabte og kun Stamgodset blevet tilbage i forfaldet Stand. Da En og Anden, vilde bruge Vækkemidler mod hans Sovesyge, havde Tjenerne jaget dem paa Porten; men ikke destomindre havde Manden dog i den senere Tid begyndt at røre sig lidt meer end sædvanligt og befundet sig ret vel herved. Hans Tjenestefolk have vel flittig brugt Opiatter; men hvordan det end er eller ikke, de virke kun svagt nu, og der er alle Aspecter til at han vil blive rask igjen, for han har allerede begyndt at see efter allevegne - aab, hvad han har faaet meget at see, som han ikke er bleven glad ved. Det kan saamænd gjerne være, han faaer isinde at skifte Folk – ifald han ellers ikke faaer et Recidiv af Sygdommen." – Derpaa holdt Advocat Lehmann et improviseret Foredrag, hvori han, under den tilstedeværende Mængdes Applaus, fremhævede de constitutionelle og skandinaviske Jdeers store Betydning. Efterat endnu Pastor Blicher havde fremsagt et smukt Digt om Anna Colbjørnsen, gav Kammerraad Drewsen til Slutning en Fremstilling af det slesvigholsteenske Spørgsmaals nuværende Stilling. Om Aftenen blev der dandset i Pavillonen og Fyrværkeri afbrændt ved Stranden. (Kbhpst.)